送吳寬齋併謝惠詩
作者：陸文圭
朝代：宋

paragraphs: 衰年八十一，草露骨垂朽。
有客款荆扉，甘言許吾壽。
假如活百歲，祇欠十有九。
辛勤拋書冊，散誕耽棋酒。
時時課小詩，不自覺妍醜。
袖中出新句，見客驚欲走。
反顧仍疾讀，佳處輒肯首。
呼兒急傳觴，晚喜得此友。
久之來告別，秋懷掛衰柳。
百金無所贈，五言聊藉手。